**Fundargerð 281. stjórnarfundar Stjórnvísi**

|  |  |  |
| --- | --- | --- |
| **Dags.fundar:** 5.mars 2019 | **Tími:** 11:45-13:00 | **Nr. fundar:** 281 |
| **Fundarboðari:** ÞMÓ | **Fundarritari:**GA | **Staður:** Innovation House |

**Dagskrá**:

* Stjórnunarverðlaun 2019, rýni.
* Trello: Staða verkefna (tímalínuverkefna, áhersluverkefna og annarra verkefni
* Fréttir af faghópum
* Fjárhagsstaða Stjórnvísi.
* Önnur mál

**Viðstaddir:**  Jón Gunnar Borgþórsson, Gunnhildur Arnardóttir, Gyða Björnsdóttir, Þórunn María Óðinsdóttir, Guðjón Örn Helgason, Kristján Geir Gunnarsson, Aðalheiður Ósk Guðmundsdottir,

**Fjarverandi**: Jón S. Þórðarson, Berglind Björk Hreinsdóttir, Sigríður Harðardóttir

**Samantekt og niðurstaða fundar**

* + **Stjórnunarverðlaun Stjórnvísi 2019:** Hátíðin var sú allra glæsilegasta frá upphafi. Mæting var einstaklega góð, veitingar til mikillar fyrirmyndar, erindi fyrirlesara áhugaverð, fundarstjóri frábær og hreinlega allt til mikillar fyrirmyndar. Mikil ánægja var með að útnefna fjóra aðila þ.e. tvo í flokki millistjórnenda til að vekja athygli á að verðlaunin voru upphaflega stofnuð til að láta ljósið skína á þá. Einnig berast flestar tilnefningar í þann flokk. Vel gekk að safna styrkjum fyrir hátíðina og forsetinn er búinn að gefa loforð um að mæta að ári og afhenda verðlaunin. Mikil fréttaskrif voru í kjölfar verðlaunanna á samfélagsmiðlum. Hátíðinni var streymt og tekið upp myndband sem í kjölfarið var sent út.
  + **Trello:** Farið yfir stöðu verkefna og helstu áhersluverkefni stjórnar.
  + Stjórnunarverðlaun Stjórnvísi 2019.
  + Íslenska ánægjuvogin – þar vantar eitt atriði til að ljúka verkefninu.
  + Áhersluverkefni stjórnar voru yfirfarin. Allir eiga bókaða fundi á næstunni.

* **Fréttir af faghópum.**  Faghópastarf fór vel vel af stað, sex fundir voru í janúar mjög vel sóttir og mættu á annað hundrað manns á Íslensku ánægjuvogina sem fékk mikla umfjöllun í fjölmiðlum. Í febrúar héldu yfir 20 faghópar fundi og fjöldi funda er bókaður í mars, apríl og maí.

* **Fjárhagsstaða Stjórnvísi.**

Áætlun fyrir fjárhagsárið 2019 hefur verið send til skoðunar til skoðunarmanna, stefnt er að undirritun á stjórnarfundi í byrjun apríl. Innheimta reikninga gengur einstaklega vel og flestir búnir að greiða.

* **Önnur mál.** Önnur mál rædd lítillega